اویان نیوز: پاکیستاندا شیعهلری هدف آلان، ۸۹ نفرین حیاتینی ایتیردیگی هوجومون آردیندان باشباخان راجا پرویز اشرف، مسئوللارین تاپیلماسی اوچون عملیات تعلیماتی وئردی.
باشباخان اشرف آچیقلاماسیندا، بلوچیستان ایالتینین مرکزی کتادا پوزولان اجتماعی دوزهنین یئنیدن تامین ائدیلمهسی و شهرده امنیتن تاسیس ائدیلمهسی اوچون گئنیش قاپساملی عملیات یئتکیسی وئردیگینی سؤیلهدی. مقصدلرینین وطنداشلارینین تهلوکهسیزلیگینی تهدید ائدیجی تشکیلات و ترور یاپیلانمالارینی اورتادان قالدیرماق اولدوغونو ایفاده ائدن باشباخان اشرف، تروریستلرین حکومتی و هر هانسی بیر پاکیستان وطنداشینی اسیر آلماسینا ایجازه وئرمهیهجکلرینی ایفاده ائتدی.
دیگر طرفدن، پاکیستان عالی محکمهسی قانلی هوجوم حاقیندا سوروشدورما باشلاتدی. محکمه صدری افتخار چؤدری، فدرال و ایالت حکومتلرینین وظیفهلرینی یئرینه گتیرمهدیکلرینی ایفاده ائدهرک چوخ یؤنلو سوروشدورما باشلاتدیقلارینی دویوردو.
۸۹ نفرین اؤلدوگو، ۱۷۰دن چوخ انسانین یارالاندیغی هوجومون مسولیتینی سنی لشکر جنگاوی تشکیلاتی بوینونا گؤتورموشدو.
ت ر ت
azb_Arab azb_Arab azb_Arab azb_Arab ckb_Arab